Lebuhraya Utara-Selatan, Singapura

Lebuhraya Utara-Selatan atau North-South Expressway (kependekan: NSE; ) (jangan terkeliru dengan lebuhraya dengan nama yang sama di Malaysia) adalah lebuh raya ke-11 dan yang terbaru dalam rangkaian lebuhraya Singapura. Pengumuman bagi pembinaan lebuh raya ini dikeluarkan pada 30 Januari 2008 sebagai sebahagian daripada proses reviu semula rangkaian pengangkutan Singapura oleh Lembaga Pengangkutan Darat Singapura. Lebuh raya sepanjang 21 km akan menelan kos sejumlah antara S$7 ke S$8 juta apabila siap sepenuhnya pada tahun 2020 dan menghubungkan antara Lebuhraya Taman Pantai Timur dengan bahagian utara Singapura.

Laluan 
Sementara maklumat lanjut mengenai jajaran laluan yang bakal dibina masih belum diumumkan, beberapa petanda mengenai anggaran jajaran sudah pun diterbitkan lebih awal di dalam Pelan Konsep Singapura 2001 oleh Lembaga Pembangunan Semula Bandar Singapura. Jajaran mungkin meliputi dari Jalan Admiralty Barat di utara Singapura dan seterusnya ke arah selatan di sepanjang Persiaran Gambas, Jalan Sembawang, Jalan Upper Thomson, Jalan Thomson Road, Jalan Bukit Timah dan Jalan Ophir sebelum bergabung dengan bahagian barat Lebuhraya Taman Pantai Timur (ECP) di Jambatan Benjamin Sheares (selepas bahagian ECP dari jambatan tersebut ke Lebuhraya Ayer Rajah diturunkan taraf ke jalan raya biasa). Di sepanjang lebuh raya, persimpangan dengan beberapa lebuh raya lain iaitu Lebuhraya Seletar, Lebuhraya Seluruh Pulau dan Lebuhraya Tengah.

Rujukan

Pautan luar 

Lebuhraya di Singapura